CELEX: 62019CA0363
Language: lv
Date: 2020-09-10 00:00:00
Title: Lieta C-363/19: Tiesas (desmitā palāta) 2020. gada 10. septembra spriedums (Patent- och marknadsdomstolen vid Stockholms tingsrätt (Zviedrija) lūgums sniegt prejudiciālu nolēmumu) – Konsumentombudsmannen/Mezina AB (Lūgums sniegt prejudiciālu nolēmumu – Pārtikas nodrošinājums – Uzturvērtības un veselīguma norādes uz pārtikas produktiem – Regula (EK) Nr. 1924/2006 – 5. un 6. pants – Norāžu zinātniskais pamatojums – Vispārpieņemti zinātniski pierādījumi – 10. panta 1. punkts – 28. panta 5. punkts – Pārejas noteikumi – Uzņēmēju negodīga komercprakse iekšējā tirgū attiecībā pret patērētājiem – Direktīva 2005/29/EK – 3. panta 4. punkts – Saistība starp Direktīvas 2005/29 noteikumiem un citām Savienības normām par īpašiem negodīgas komercprakses aspektiem)

16.11.2020   
            
            
               LV
            
            
               Eiropas Savienības Oficiālais Vēstnesis
            
            
               C 390/10
            
         
      Tiesas (desmitā palāta) 2020. gada 10. septembra spriedums (Patent- och marknadsdomstolen vid Stockholms tingsrätt (Zviedrija) lūgums sniegt prejudiciālu nolēmumu) – Konsumentombudsmannen/Mezina AB
      
      (Lieta C-363/19) (1)
      
      (Lūgums sniegt prejudiciālu nolēmumu - Pārtikas nodrošinājums - Uzturvērtības un veselīguma norādes uz pārtikas produktiem - Regula (EK) Nr. 1924/2006 - 5. un 6. pants - Norāžu zinātniskais pamatojums - Vispārpieņemti zinātniski pierādījumi - 10. panta 1. punkts - 28. panta 5. punkts - Pārejas noteikumi - Uzņēmēju negodīga komercprakse iekšējā tirgū attiecībā pret patērētājiem - Direktīva 2005/29/EK - 3. panta 4. punkts - Saistība starp Direktīvas 2005/29 noteikumiem un citām Savienības normām par īpašiem negodīgas komercprakses aspektiem)
      (2020/C 390/13)
      Tiesvedības valoda – zviedru
      
         Iesniedzējtiesa
      
      
         Patent- och marknadsdomstolen vid Stockholms tingsrätt
      
      
         Pamatlietas puses
      
      
         Prasītājs: Konsumentombudsmannen
      
      
         Atbildētāja: Mezina AB
      
      
         Rezolutīvā daļa
      
      
                  1)
               
               
                  Eiropas Parlamenta un Padomes Regulas (EK) Nr. 1924/2006 (2006. gada 20. decembris) par uzturvērtības un veselīguma norādēm uz pārtikas produktiem, kurā grozījumi izdarīti ar Eiropas Parlamenta un Padomes Regulu (EK) Nr. 107/2008 (2008. gada 15. janvāris), 5. panta 1. punkts, 6. panta 1. un 2. punkts, 10. panta 1. punkts, kā arī 28. panta 5. punkts ir jāinterpretē tādējādi, ka atbilstoši šajā pēdējā minētajā tiesību normā paredzētajam pārejas režīmam pierādīšanas pienākums un pierādījumu apjoms, kas tiek prasīts saistībā ar šīs regulas 13. panta 1. punkta a) apakšpunktā minētajām veselīguma norādēm, ir reglamentēts minētajā regulā, kurā tiek prasīts, lai uzņēmējs, kas ir iesaistīts pārtikas apritē, būtu spējīgs savas izmantotās norādes pamatot ar vispārpieņemtiem zinātniskiem pierādījumiem. Šīm norādēm ir jābūt balstītām uz objektīvu informāciju, ko apstiprina pietiekama zinātnieku vienprātība.
               
            
                  2)
               
               
                  Regulas Nr. 1924/2006, kurā grozījumi izdarīti ar Regulu Nr. 107/2008, un Eiropas Parlamenta un Padomes Direktīvas 2005/29/EK (2005. gada 11. maijs), kas attiecas uz uzņēmēju negodīgu komercpraksi iekšējā tirgū attiecībā pret patērētājiem un ar ko groza Padomes Direktīvu 84/450/EEK un Eiropas Parlamenta un Padomes Direktīvas 97/7/EK, 98/27/EK un 2002/65/EK un Eiropas Parlamenta un Padomes Regulu (EK) Nr. 2006/2004 (“Negodīgas komercprakses direktīva”), normu konflikta gadījumā prevalē pirmās minētās regulas noteikumi, un tos piemēro negodīgai komercpraksei veselīguma norāžu jomā minētās regulas izpratnē.
               
            
         (1)  OV C 246, 22.7.2019.